**ELABORAT**


**O OBLIKOVANJU CEN IZVAJANJA STORITEV**

**OBVEZNE OBČINSKE GOSPODARSKE JAVNE SLUŽBE**

**ZBIRANJA DOLOČENIH VRST KOMUNALNIH ODPADKOV**

**V OBČINI RADENCI**

**ZA LETO 2018**



**IZVAJALEC JAVNE SLUŽBE**



Murska Sobota, 9.3.2018

**KAZALO**

[1. UVODNA POJASNILA IN ZAKONSKA OSNOVA IZDELAVE ELABORATA 4](#_Toc508355021)

[2. ZAVEZANEC ZA IZDELAVO ELABORATA TER OBMOČJE IZVAJANJA JAVNE SLUŽBE 5](#_Toc508355022)

[2.1. Zavezanec za izdelavo elaborata 5](#_Toc508355023)

[2.2. Območje izvajanja javne službe 6](#_Toc508355024)

[3. IZHODIŠČA ZA OBLIKOVANJE CEN JAVNE SLUŽBE 7](#_Toc508355025)

[4. PREDLOG STANDARDA ZBIRANJA DOLOČENIH VRST KOMUNALNIH ODPADKOV ZA OBDOBJE VELJAVNOSTI ELABORATA 7](#_Toc508355026)

[5. ELEMENTI ELABORATA V SKLADU Z 9. ČLENOM UREDBE 8](#_Toc508355027)

[5.1. Predračunska in obračunska količina opravljenih storitev javne službe za preteklo obračunsko obdobje 8](#_Toc508355028)

[5.2. Predračunski in obračunski stroški izvajanja storitev javne službe za preteklo obračunsko obdobje 9](#_Toc508355029)

[5.3. Pojasnila odmikov obračunske cene od predračunske in od potrjene cene storitev javne službe za preteklo obračunsko obdobje 9](#_Toc508355030)

[5.4. Primerjava obračunskih cen javne službe z obračunskimi cenami storitev javne službe na primerljivih območjih 9](#_Toc508355031)

[5.5. Primerjava potrjenih cen javne službe s potrjenimi cenami storitev javne službe na primerljivih območjih 10](#_Toc508355032)

[5.6. Primerjava obračunske cene javne infrastrukture javne službe s primerljivimi območji 10](#_Toc508355033)

[5.7. Primerjava izvajalca javne službe s povprečjem panoge javne službe, za katero se oblikuje cena, s pomočjo kazalnikov 10](#_Toc508355034)

[5.8. Predračunska količina opravljenih storitev javne službe za prihodnje obračunsko obdobje 11](#_Toc508355035)

[5.9. Predračunski stroški izvajanja storitev javne službe za prihodnje obračunsko obdobje 12](#_Toc508355036)

[5.10. Obseg poslovno potrebnih osnovnih sredstev za izvajanje storitev javne službe za preteklo in prihodnje obračunsko obdobje 12](#_Toc508355037)

[5.11. Prikaz razdelitve splošnih stroškov v skladu z 10. členom Uredbe za preteklo in prihodnje obračunsko obdobje 12](#_Toc508355038)

[5.12. Prihodki, ki jih izvajalec ustvari z opravljanjem posebnih storitev za preteklo in prihodnje obračunsko obdobje 12](#_Toc508355039)

[5.13. Donos na vložena poslovno potrebna osnovna sredstva za preteklo in prihodnje obračunsko obdobje 13](#_Toc508355040)

[5.14. Število zaposlenih za izvajanje storitev javne službe za preteklo in prihodnje obračunsko obdobje 13](#_Toc508355041)

[5.15. Višina najemnine za javno infrastrukturo in njen delež, ki se prenese na uporabnike javne infrastrukture 13](#_Toc508355042)

[5.16. Stopnja izkoriščenosti javne infrastrukture, ki je namenjena izvajanju javne službe in stopnja izkoriščenosti javne infrastrukture, ki je namenjena za izvajanje posebnih storitev 13](#_Toc508355043)

[5.17. Izračun predračunske cene storitev javne službe za prihodnje obračunsko obdobje in izračun predračunske cene javne infrastrukture za prihodnje obračunsko obdobje 13](#_Toc508355044)

[5.18. Prikaz sodil za razporejanje vseh stroškov in prihodkov po dejavnostih ter po občinah in druga razkritja na podlagi Slovenskega računovodskega standarda št. 35 16](#_Toc508355045)

[6. ZAKLJUČEK 17](#_Toc508355046)

**Kazalo slik:**

[Slika 1: Območje Občine Radenci 6](#_Toc410736665)

[Slika 2: Lega Občine Radenci v Republiki Sloveniji 6](#_Toc410736666)

**Kazalo tabel:**

[Tabela 1: Predlagani standard zbiranja odpadkov za leto 2018 v Občini Radenci 7](#_Toc508355013)

[Tabela 2: Predračunska in dejanska količina opravljenih storitev v letu 2017 v Občini Radenci 8](#_Toc508355014)

[Tabela 3: Predračunski stroški v letu 2017 v Občini Radenci 9](#_Toc508355015)

[Tabela 4: Opredelitev kazalnikov, ki se v skladu z Uredbo upoštevajo pri primerjavi 10](#_Toc508355016)

[Tabela 5: Primerjava kazalnikov med izvajalcem javne službe in primerjalno panogo za leto 2016 11](#_Toc508355017)

[Tabela 6: Predračunske količine opravljenih storitev za prihodnje obdobje v Občini Radenci 11](#_Toc508355018)

[Tabela 7: Predračunski stroški za opravljanje storitev v prihodnjem obdobju v Občini Radenci 12](#_Toc508355019)

[Tabela 8: Predračunska cena izvajanja storitev zbiranja komunalnih odpadkov v Občini Radenci v prihodnjem obdobju 15](#_Toc508355020)

# UVODNA POJASNILA IN ZAKONSKA OSNOVA IZDELAVE ELABORATA

Na podlagi Zakona o varstvu okolja (Uradni list RS št. 39/2006, s spremembami) so obvezne občinske gospodarske javne službe s področja ravnanja z odpadki naslednje:

* zbiranje določenih vrst komunalnih odpadkov,
* obdelava določenih vrst komunalnih odpadkov in
* odlaganje ostankov predelave ali odstranjevanja komunalnih odpadkov.

Cena posamezne javne službe ravnanja s komunalnimi odpadki je sestavljena iz:

* cene javne infrastrukture in
* cene opravljanja storitev,

in se oblikuje v skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS št. 87/2012 in 109/2012) (v nadaljevanju: Uredba).

Pri javni službi ravnanja s komunalnimi odpadki se ločeno oblikujejo cene za posamezno javno službo in storitve znotraj posamezne javne službe:

**1. Zbiranje določenih vrst komunalnih odpadkov, ki vključuje zbiranje:**

* ločenih frakcij določenih komunalnih odpadkov in kosovnih odpadkov, razen

ločeno zbrane odpadne embalaže ter biološko razgradljivih kuhinjskih odpadkov in zelenega vrtnega odpada,

* ločeno zbrane odpadne embalaže,
* biološko razgradljivih kuhinjskih odpadkov in zelenega vrtnega odpada in
* mešanih komunalnih odpadkov.

**2. Obdelava določenih vrst komunalnih odpadkov.**

**3. Odlaganje ostankov predelave ali odstranjevanja komunalnih odpadkov.**

V skladu z Uredbo, ki je postala veljavna z dnem 1.1.2013, ceno storitve posamezne javne službe varstva okolja za območje občine predlaga izvajalec posamezne javne službe z elaboratom o oblikovanju cene izvajanja storitev posamezne javne službe (v nadaljevanju: Elaborat), ki ga predloži pristojnemu občinskemu organu v potrditev.

Izvajalec javne službe pripravi ceno, kot **predračunsko ceno**, na podlagi načrtovane količine opravljenih storitev (načrtovane količine zbranih, obdelanih in odloženih odpadkov v kg) in načrtovanih stroškov izvajanja javne službe, v EUR.

Pristojni občinski organ na podlagi elaborata določi **potrjeno ceno** (v EUR/kg) in **morebitno subvencijo**, izvajalec pa v skladu s potrjeno ceno oblikuje cenik ter ga objavi na svojih spletnih straneh in na krajevno običajen način.

Izvajalec javne službe za uporabnike najmanj enkrat letno ugotavlja dejansko količino opravljenih storitev (v kg) in realizirane stroške (v EUR) in določi **obračunsko ceno**.

Izvajalec javne službe za preteklo obračunsko obdobje ugotovi razliko med potrjeno ceno in obračunsko ceno opravljenih storitev. Ugotovljena razlika med potrjeno ceno in obračunsko ceno, glede na dejansko količino opravljenih storitev v preteklem obračunskem obdobju, se v elaboratu upošteva pri izračunu predračunske cene za naslednje obdobje.

Trenutno veljavne cene za javno službo zbiranja določenih vrst komunalnih odpadkov se uporabljajo od 1.2.2015 naprej, na podlagi pripravljenega elaborata za leto 2015, ki je bil sprejet s strani Občinskega sveta Občine Radenci na 4. seji dne 24.3.2015.

Na podlagi 5. člena uredbe, kot izvajalec obveznih občinskih gospodarskih javnih služb ravnanja z odpadki v Občini Radenci posredujemo pristojnemu organu občine pričujoči elaborat.

# ZAVEZANEC ZA IZDELAVO ELABORATA TER OBMOČJE IZVAJANJA JAVNE SLUŽBE

## Zavezanec za izdelavo elaborata

Zavezanec za izdelavo elaborata za javne službe ravnanja s komunalnimi odpadki je izvajalec obveznih gospodarskih javnih služb ravnanja s komunalnimi odpadki.

Družba Saubermacher Slovenija d.o.o. je na podlagi Koncesijske pogodbe za opravljanje obveznih lokalnih gospodarskih javnih služb zbiranja in prevoza komunalnih odpadkov v Občini Radenci, podpisane dne 18.9.2012, na območju Občine Radenci izvajalec obvezne občinske gospodarske javne službe zbiranja določenih vrst komunalnih odpadkov.


Podatki o zavezancu za izdelavo elaborata:

* naziv: Saubermacher Slovenija d.o.o.
* naslov: Ulica Matije Gubca 2, 9000 Murska Sobota
* matična številka: 5432391
* ID za DDV: 75433737
* šifra dejavnosti: 38.110
* vpis v sodni reg.: Okrožno sodišče Murska Sobota
* vložna številka: 1/03201-00


## Območje izvajanja javne službe

Območje izvajanja javne službe predstavlja celotno območje Občine Radenci z naslednjimi podatki:

* površina območja: 34,1 km2
* število prebivalcev: 5.160[[1]](#footnote-1)
* število gospodinjstev : 1.989[[2]](#footnote-2)
* število naselij: 22



Slika 1: Območje Občine Radenci



Slika 2: Lega Občine Radenci v Republiki Sloveniji

# IZHODIŠČA ZA OBLIKOVANJE CEN JAVNE SLUŽBE

Predlagane cene so oblikovane na podlagi predlaganega standarda zbiranja določenih vrst komunalnih odpadkov s strani Občine Radenci ter določil 22. in 23. člena Uredbe.

# PREDLOG STANDARDA ZBIRANJA DOLOČENIH VRST KOMUNALNIH ODPADKOV ZA OBDOBJE VELJAVNOSTI ELABORATA

Zbiranje komunalnih odpadkov se izvaja na naslednjih lokacijah:

* prevzemno mesto (pri povzročiteljih odpadkov)
* zbiralnica ločenih frakcij (ekološki otok)
* premična zbiralnica nevarnih frakcij
* zbirni center Radenci

Tabela 1: Predlagani standard zbiranja odpadkov za leto 2018 v Občini Radenci

|  |  |
| --- | --- |
| **1. Prevzemna mesta** | **Število prevzemov na leto**  **Individualna gospodinjstva / večstanovanjske stavbe** |
| mešani komunalni odpadki (20 03 01) | 13 – krat / 13 - krat |
| mešana embalaža (15 01 06) | 13 – krat / 13 - krat |
| papirna in kartonska embalaža (15 01 01)  papir in karton (20 01 01) | 8 – krat / 8 - krat |
| kosovni odpadki (20 03 07) | 1 – krat na poziv / 1 – krat na poziv  (max. 6 m3 na odvoz na povzročitelja) |
| biološko razgradljivi odpadki (20 02 01) | 37 – krat / 37 - krat |
| **2. Zbiralnice ločenih frakcij** | **Število prevzemov na leto** |
| steklena embalaža (15 01 07) | 13 – krat / 13 - krat |
| **3. Premična zbiralnica nevarnih frakcij** | **Število prevzemov na leto** |
| motorna olja (13 02 05\*)  onesnažena embalaža (15 01 10\*)  oljni filtri (16 01 07\*)  plini v tlačnih posodah (16 05 04\*)  topila (20 01 13\*)  kisline (20 01 14\*)  alkalije (20 01 15\*)  fotokemikalije (20 01 17\*)  pesticidi (20 01 19\*)  fluorescentne cevi (20 01 21\*)  oprema, ki vsebuje klorofluoroogljike (20 01 23\*)  olje in maščobe (20 01 26\*)  premazi, črnila, lepila in smole (20 01 27\*)  čistila, ki vsebujejo nevarne snovi (20 01 29\*)  citotoksična in citostatična zdravila (20 01 31\*)  baterije in akumulatorji (20 01 33\*)  elektr. opr., ki vsebuje nevarne snovi (20 01 35\*)  les, ki vsebuje nevarne snovi (20 01 37\*) | 1 – krat zbirna akcija / 1 – krat zbirna akcija |
| **4. Zbirni center Radenci, Boračeva (bivša žaga)** | **Odpiralni čas** |
| Ločene frakcije nevarnih in nenevarnih odpadkov  Odpadna embalaža  Biorazgradljivi odpadki  Mešani gradbeni odpadki  Plenice | Odprt vsako delovno soboto od 8:00-12:00 |

# ELEMENTI ELABORATA V SKLADU Z 9. ČLENOM UREDBE

## Predračunska in obračunska količina opravljenih storitev javne službe za preteklo obračunsko obdobje

Za preteklo obračunsko obdobje (leto 2017) je izvajalec v elaboratu oblikoval predračunske količine opravljenih storitev na območju. Predračunske količine za leto 2017 iz Elaborata 2017 in dejanske količine prevzetih odpadkov v letu 2017 na območju so navedene v spodnji tabeli. Podatki o dejanski količini odpadkov vključujejo samo količine odpadkov, ki se upoštevajo pri preračunu cene na volumen posode. Podatki o dejansko prevzeti količini odpadkov za leto 2017 še niso dokončni in se lahko po opravljeni reviziji podatkov še minimalno spremenijo.

Tabela 2: Predračunska in dejanska količina opravljenih storitev v letu 2017 v Občini Radenci

|  |  |  |  |
| --- | --- | --- | --- |
| **Vrste odpadkov** | | **Predračunska količina opravljenih storitev za leto 2017**  **(v kg)** | **Dejanska količina opravljenih storitev v letu 2017**  **(v kg)** |
| 1 | Zbiranje določenih vrst komunalnih odpadkov brez biološko razgradljivih kuhinjskih odpadkov in zelenega vrtnega odpada | **991.000** | **1.024.465** |
| 2 | Biološko razgradljivi kuhinjski odpadki in zeleni vrtni odpad | **350.000** | **348.540** |
| **Skupaj** | | **1.341.000** | **1.373.005** |

## 

## **Predračunski in obračunski stroški izvajanja storitev javne službe za preteklo obračunsko obdobje**

Za preteklo obračunsko obdobje je izvajalec v Elaboratu 2017 oblikoval predračunske stroške opravljenih storitev (izraženo v EUR). Predračunski stroški so navedeni v spodnji tabeli:

Tabela 3: Predračunski stroški v letu 2017 v Občini Radenci

|  |  |  |
| --- | --- | --- |
| **Vrste odpadkov** | | **Predračunski stroški za leto 2017 (v EUR)** |
| 1 | Zbiranje določenih vrst komunalnih odpadkov | **155.022,13** |
| 2 | Zbiranje biološko razgradljivih kuhinjskih odpadkov in zelenega vrtnega odpada | **31.983,00** |
| **Skupaj** | | **187.005,13** |

Obračunski stroški izvajanja storitev javne službe za preteklo obračunsko obdobje (leto 2017) bodo znani po izvedeni reviziji poslovanja izvajalca in jih bo izvajalec občini posredoval naknadno.

## Pojasnila odmikov obračunske cene od predračunske in od potrjene cene storitev javne službe za preteklo obračunsko obdobje

Odmik obračunske cene od predračunske bo znan po izvedeni reviziji poslovanja izvajalca in jih bo izvajalec občini posredoval naknadno

## Primerjava obračunskih cen javne službe z obračunskimi cenami storitev javne službe na primerljivih območjih

**Pojasnilo k točkam 5.4 do 5.6.:**

Ministrstvo za okolje in prostor do priprave tega elaborata še ni objavilo cen v primerljivih območjih za leto 2017, zato primerjava cen storitev iz občine s primerljivimi območji ni mogoča. Ne glede na navedeno je izvajalec pripravil primerjavo cen v občini iz leta 2016 s cenami iz primerljivih območij iz leta 2014, čeprav to ni in ne more biti relevantna primerjava. Ministrstvo je primerljiva območja v skladu z Uredbo objavilo le za storitvi zbiranja določenih vrst komunalnih odpadkov ter zbiranje biološko razgradljivih odpadkov in zelenega vrtnega odpada.

Na podlagi zadnjih objavljenih podatkov Ministrstva za okolje in prostor (Dokument: »*Objava primerljivih območij in povprečnih potrjenih, zaračunanih in obračunskih cen storitev obveznih občinskih gospodarskih javnih služb varstva okolja za leto 2014* (v nadaljevanju: Primerljiva območja 2014)«, objavljenih dne 23.10.2015, je za občino Radenci navedena povprečna obračunska cena zbiranja komunalnih odpadkov 0,1661 €/kg ter 0,1005 €/kg za zbiranje biološko razgradljivih odpadkov in zelenega vrtnega odpada.

## Primerjava potrjenih cen javne službe s potrjenimi cenami storitev javne službe na primerljivih območjih

Potrjena cena izvajanja storitev javne službe v občini za preteklo obračunsko obdobje je znašala 0,15643 €/kg za zbiranje določenih vrst komunalnih odpadkov ter 0,09138 €/kg za zbiranje biološko razgradljivih kuhinjskih odpadkov in zelenega vrtnega odpada.

Na podlagi objavljenih primerljivih območij 2014 je za občino navedena povprečna potrjena cena zbiranja določenih vrst komunalnih odpadkov 0,1655 €/kg ter 0,0981 €/kg za zbiranje biološko razgradljivih kuhinjskih odpadkov in zelenega vrtnega odpada.

## Primerjava obračunske cene javne infrastrukture javne službe s primerljivimi območji

Obračunska cena javne infrastrukture v občini v preteklem obračunskem bo znana po izvedeni reviziji poslovanja izvajalca in jih bo izvajalec občini posredoval naknadno

Na podlagi objavljenih primerljivih območij 2014 je za občino Radenci navedena povprečna obračunska cena javne infrastrukture zbiranja določenih vrst komunalnih odpadkov 0,0107 €/kg ter 0,0122 €/kg za zbiranje biološko razgradljivih kuhinjskih odpadkov in zelenega vrtnega odpada.

## Primerjava izvajalca javne službe s povprečjem panoge javne službe, za katero se oblikuje cena, s pomočjo kazalnikov

Tabela 4: Opredelitev kazalnikov, ki se v skladu z Uredbo upoštevajo pri primerjavi

|  |  |  |
| --- | --- | --- |
| **Kazalnik** | **Formula za izračun** | **Opis** |
| Pospešena pokritost kratkoročnih obveznosti |  | Kazalnik kaže ali so najlikvidnejša sredstva financirana s kratkoročnimi viri sredstev. Če je vrednost tega kazalnika večja od 1, so poleg zalog z dolgoročnimi viri financirana tudi likvidnejša sredstva. |
| Gospodarnost poslovanja |  | Kazalnik odraža razmerje med ustvarjenimi prihodki in povzročenimi odhodki iz poslovanja. Večja kot je vrednost kazalnika, uspešnejše je poslovanje, seveda pod pogojem, izkazanega čistega dobička. V primeru negativnega rezultata iz poslovanja je vrednost kazalnika manjša od 1. |
| Povprečna mesečna plača na zaposlenca |  | Rezultat kazalnika prikazuje povprečno mesečno plačo zaposlenca. |

Vir: AJPES

Primerjalni kazalniki so v skladu z Uredbo vzeti iz podatkov, ki jih objavlja Agencija Republike Slovenije za javnopravne evidence in storitve (AJPES).

Za potrebe primerjave se na podlagi 9. člena Uredbe za povprečje panoge javne službe zbiranja določenih vrst komunalnih odpadkov šteje dejavnost »38.11 Zbiranje in odvoz nenevarnih odpadkov« za povprečje panoge javne službe obdelave in odlaganja pa dejavnost »38.21 Ravnanje z nenevarnimi odpadki«. Najnovejši zahtevani kazalniki so ob pripravi elaborata na voljo za poslovno leto 2016.

Tabela 5: Primerjava kazalnikov med izvajalcem javne službe in primerjalno panogo za leto 2016[[3]](#footnote-3)

|  |  |  |
| --- | --- | --- |
| **Kazalnik** | **Saubermacher Slovenija d.o.o.** | **38.11: Zbiranje in odvoz nenevarnih odpadkov** |
| Pospešena pokritost kratkoročnih obveznosti | 1,04 | 1,52 |
| Gospodarnost poslovanja | 1,13 | 1,02 |
| Povprečna plača na zaposlenca | 1.753,00 EUR | 1.499,00 EUR |

## Predračunska količina opravljenih storitev javne službe za prihodnje obračunsko obdobje

Predračunska količina opravljenih storitev javne službe je načrtovana količina v **prihodnjem obračunskem obdobju**, ocenjena na podlagi realiziranih količin iz leta 2017 ter predvidevanj za prihodnje obračunsko obdobje glede na trende in predlagan standard zbiranja.

Tabela 6: Predračunske količine opravljenih storitev za prihodnje obdobje v Občini Radenci

|  |  |  |
| --- | --- | --- |
| **Vrste odpadkov** | | **Predračunska količina opravljenih storitev v kg** |
| 1 | Zbiranje določenih vrst komunalnih odpadkov brez biološko razgradljivih kuhinjskih odpadkov in zelenega vrtnega odpada | **1.031.000** |
| 2 | Biološko razgradljivi kuhinjski odpadki in zeleni vrtni odpad | **350.000** |
| **Skupaj** | | **1.381.000** |

## Predračunski stroški izvajanja storitev javne službe za prihodnje obračunsko obdobje

Predračunski stroški izvajanja storitev so stroški izračunani na podlagi načrtovane količine opravljenih storitev (izraženo v kg) in načrtovanih stroškov ter prihodkov izvajalca v prihodnjem obračunskem obdobju, izraženo v EUR:

Tabela 7: Predračunski stroški za opravljanje storitev v prihodnjem obdobju v Občini Radenci

|  |  |
| --- | --- |
| **Vrsta stroškov** | **Predračunski stroški za opravljanje storitev javne službe** |
| Stroški javne infrastrukture | 2.256,00 EUR |
| Stroški izvajanja storitev | 165.398,00 EUR |
| **Skupaj** | **167.654,00 EUR** |

## Obseg poslovno potrebnih osnovnih sredstev za izvajanje storitev javne službe za preteklo in prihodnje obračunsko obdobje

Za izvajanje storitev v preteklem obračunskem obdobju smo uporabljali naslednja osnovna sredstva:

* zabojniki in kontejnerji za zbiranje komunalnih odpadkov pri povzročiteljih,
* zabojniki za zbiranje komunalnih odpadkov v zbiralnicah ločenih frakcij,
* vozila za prevzemanje in prevoz posameznih vrst odpadkov od mest prevzemanja do mest predelave in/ali končnega odstranjevanja,
* vozilo za pranje zabojnikov za biološko razgradljive odpadke,
* vozila in oprema za zbiranje nevarnih odpadkov,
* računalniška oprema in
* ostala osnovna sredstva…

Vso navedeno opremo bomo uporabljali tudi v prihodnjem obračunskem obdobju.

## Prikaz razdelitve splošnih stroškov v skladu z 10. členom Uredbe za preteklo in prihodnje obračunsko obdobje

V prihodnjem obračunskem obdobju bomo splošne stroške na tržno dejavnost in javno službo delili po funkcionalni metodi.

## Prihodki, ki jih izvajalec ustvari z opravljanjem posebnih storitev za preteklo in prihodnje obračunsko obdobje

V skladu z 11. členom Uredbe so posebne storitve izvajalca storitve, ki jih izvajalec opravlja in pri tem uporablja javno infrastrukturo ali prodaja stranskih proizvodov, ki nastanejo pri izvajanju dejavnosti in niso obvezne storitve javne službe.

Posebnih storitev na podlagi določil 11. člena Uredbe ne opravljamo.

## Donos na vložena poslovno potrebna osnovna sredstva za preteklo in prihodnje obračunsko obdobje

Donos (izguba) na vložena poslovno potrebna osnovna sredstva za preteklo obdobje bo znan po izvedeni reviziji poslovanja izvajalca in jih bo izvajalec občini posredoval naknadno.

Donos na vložena poslovno potrebna osnovna sredstva v prihodnjem obračunskem obdobju bo predvideno znašal 3.272,88 EUR.

## Število zaposlenih za izvajanje storitev javne službe za preteklo in prihodnje obračunsko obdobje

Predvideno število zaposlenih za izvajanje javnih služb v prihodnjem obračunskem obdobju na območju je 10 (vozniki, delavci pri pobiranju odpadkov, skupne službe).

## Višina najemnine za javno infrastrukturo in njen delež, ki se prenese na uporabnike javne infrastrukture

Izvajalec bo za izvajanje storitev javne službe uporabljal lastna osnovna sredstva in lastno infrastrukturo, razen zbirnega centra Radenci, ki ga bo imel koncesionar v najemu. Najemnina za uporabo zbirnega centra, ki se bo se prenesla na uporabnike bo v prihodnjem letu znašala predvidoma 2.256,00 EUR.

## Stopnja izkoriščenosti javne infrastrukture, ki je namenjena izvajanju javne službe in stopnja izkoriščenosti javne infrastrukture, ki je namenjena za izvajanje posebnih storitev

Stopnja izkoriščenosti javne infrastrukture bo 100%, saj bo celotni zbirni center namenjen zgolj izvajanju javne službe. Izvajalec na območju občine ne bo izvajal posebnih storitev.

## Izračun predračunske cene storitev javne službe za prihodnje obračunsko obdobje in izračun predračunske cene javne infrastrukture za prihodnje obračunsko obdobje

Cena posamezne storitve javne službe ravnanja s komunalnimi odpadki je sestavljena iz cene javne infrastrukture in cene opravljanja storitev posamezne javne službe ravnanja s komunalnimi odpadki.

**Predračunska cena javne infrastrukture** vključuje stroške povezane z javno infrastrukturo. To so predvsem stroški:

* najema javne infrastrukture,
* zavarovanja javne infrastrukture,
* stroški odškodnin za javno infrastrukturo,
* finančnega jamstva za javno infrastrukturo in
* financiranja gradnje ali obnove javne infrastrukture.

V prihodnjem obračunskem obdobju izvajalec načrtuje 2.256,00 EUR stroškov javne infrastrukture (najem zbirnega centra).

**Predračunska cena izvajanja storitev** je cena izračunana na podlagi načrtovane količine opravljenih storitev in načrtovanih stroškov ter prihodkov izvajalca (točka 5.9. elaborata) v prihodnjem obračunskem obdobju in je oblikovana na kg opravljene storitve.

V predračunsko ceno opravljanja storitev javne službe ravnanja s komunalnimi odpadki so vključeni le stroški, ki jih je mogoče povezati z opravljanjem storitev javne službe. Predračunska cena opravljanja storitev javne službe zbiranja določenih vrst komunalnih odpadkov je prikazana v spodnji tabeli.

Tabela 8: Predračunska cena izvajanja storitev zbiranja komunalnih odpadkov v Občini Radenci v prihodnjem obdobju





Uredba določa, da izvajalec **ceno javne službe zbiranja določenih vrst komunalnih odpadkov, razen zbiranja biološko razgradljivih odpadkov in zelenega vrtnega odpada**, izraženo v EUR/kg, zaračunava uporabnikov sorazmerno, glede na prostornino zabojnika za mešane komunalne odpadke in pogostost odvoza zabojnika in sicer tako, da se najmanj enkrat letno razdeli masa v zadnjem obračunskem obdobju zbranih komunalnih odpadkov (zbrane ločene frakcije določenih vrst komunalnih odpadkov in kosovnih odpadkov, ločeno zbrane odpadne embalaže ter zbranih mešanih komunalnih odpadkov) na uporabnike, glede na prostornino zabojnika za mešane komunalne odpadke in pogostost odvoza tega zabojnika.

Uredba prav tako določa, da izvajalec **ceno zbiranja biološko razgradljivih kuhinjskih odpadkov in zelenega vrtnega odpada**, izraženo v EUR/kg, zaračunava uporabnikov sorazmerno, glede na prostornino zabojnika za biološko razgradljive kuhinjske odpadke in zeleni vrtni odpad in pogostost odvoza zabojnika in sicer tako, da se najmanj enkrat letno razdeli masa v zadnjem obračunskem obdobju zbranih biološko razgradljivih kuhinjskih odpadkov in zelenega vrtnega odpada na uporabnike, glede na prostornino zabojnika za biološko razgradljive kuhinjske odpadke in zeleni vrtni odpad in pogostost odvoza tega zabojnika.

Glede na predračunske stroške, količino odpadkov in prostornino zabojnikov za mešane komunalne odpadke in biološko razgradljive kuhinjske odpadke ter zeleni vrtni odrez, je oblikovana **akontativna cena za uporabnika na mesec** za posamezni volumen zabojnika in vrsto odpadka, ki bo vsak mesec enaka. Izvajalec lahko v skladu z Uredbo med letom preide na obračun storitev po dejanskih količinah odpadkov in prostornini zabojnikov, pri čemer se sprejeta cena v EUR/kg seveda ne bo spremenila.

## Prikaz sodil za razporejanje vseh stroškov in prihodkov po dejavnostih ter po občinah in druga razkritja na podlagi Slovenskega računovodskega standarda št. 35

Prihodki in večina stroškov se knjiži neposredno na končne nosilce oziroma dejavnosti.

Določene vrste stroškov, ki jih ni mogoče neposredno dodeliti, se razporejajo na podlagi naslednjih sodil:

* stroški lastnih prevozov (npr. amortizacija, stroški dela, stroški zavarovanja vozil itd.) se razporejajo glede na opravljene kilometre za posamezno dejavnost oz. število delovnih ur,
* za ostale stroške smo uporabili ustrezna sodila v skladu s slovenskimi računovodskimi standardi, po podobnem principu.

# ZAKLJUČEK

Na podlagi 5. člena Uredbe, kot izvajalec obvezne občinske gospodarske javne službe zbiranja določenih vrst komunalnih odpadkov na območju Občine Radenci, posredujemo pristojnemu organu občine ta elaborat.

Direktor: Prokurist:

Rudolf Horvat, univ.dipl.prav. Robert Čajić





1. Podatki na dan 1.1.2017 (vir: www.stat.si) [↑](#footnote-ref-1)
2. Podatki na 1.1.2015 (vir: www.stat.si) [↑](#footnote-ref-2)
3. Vir: Podatki AJPES [↑](#footnote-ref-3)